पुणे/मुंबई: नए साल के स्वागत में कुछ ही घंटे शेष रह गए हैं। देश की अलग-अलग जेलों में बंद कई हाईप्रोफाइल कैदी नए साल का पहला दिन जेल की चार दीवारियों के भीतर गुजारेंगे। इन VVIP कैदियों में कई विचाराधीन हैं और कइयों को अपने गुनाह के लिए अदालत से लंबी सजा मिल चुकी है। इनमें से कुछ ऐसे भी हैं जिन्हें इस साल रिहा भी किया जा सकता है। आज dainikbhaskar.com आपको कुछ ऐसे ही कैदियों के बारे में बताने जा रहा है, जिन्होंने जेल से बाहर और अंदर रहने के दौरान खूब सुर्खियां बटोरी।
संजय दत्त
इस कड़ी में सबसे पहला नाम आता है पुणे की यरवदा जेल में बंद अभिनेता संजय दत्त का। 1993 मुंबई धमाकों में इस्तेमाल हुए असलहों को अपने घर में रखने के दोषी संजय दत्त भले ही जेल की सलाखों के पीछे नए साल का स्वागत करेंगे, लेकिन यह साल उनके लिए अच्छी खबर भी लेकर आ रहा है। सरकार अच्छे चाल-चलन के कारण उन्हें वक्त से पहले मार्च में ही रिहा कर सकती है। पिछले साल पैरोल पर बाहर आये संजय दत्त ने अपने परिवार संग नया साल मनाया था।
अदालत ने अभिनेता को पांच साल की सजा सुनाई है। जिसमें वह पहले ही 18 महीने की सजा काट चुके थे। बाकी सजा काटने के लिए उन्हें 22 मई 2013 को पुणे की यरवदा जेल भेजा गया था। संजय दत्त की सजा मई 2016 में पूरी हो रही है। जेल में रहने के दौरान उन्हें 4 बार पैरोल पर रिहा भी किया गया है।
नए साल पर कैदियों के लिए क्या होता है खास?
- यरवदा जेल सूत्रों के मुताबिक, नए साल पर सभी कैदियों के लिए मंदिर में विशेष पूजा का आयोजन किया जाता है।
- बैरकों में जाकर जेल अधिकारी कैदियों को मिठाइयां बांटते हैं।
- शाम को कैदियों के मनोरंजन के लिए कैदियों द्वारा सांस्कृतिक कार्यक्रम पेश किए जाते हैं।
- इन कार्यक्रमों के संचालन से लेकर इसमें एक्टिंग तक की पूरी जिम्मेदारी कैदियों की होती है।
- रात में जेल के कैदियों के लिए भोज का आयोजन भी किया जाता है।
आगे की स्लाइड्स में पढ़िए, जेल में बंद कुछ और हाईप्रोफाइल कैदियों के बारे में ....
hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva